Λάρι Ράινχαρτ

Ο Λάρι «Ράινο» Ράινχαρτ (, 7 Ιουλίου 1948 - 2 Ιανουαρίου 2012) ήταν Αμερικανός κιθαρίστας της ροκ μουσικής, γνωστός ως μέλος των συγκροτημάτων Iron Butterfly και Captain Beyond.

 Βιογραφία 
Ο Ράινχαρτ γεννήθηκε το 1948 στην Φλόριντα των Ηνωμένων Πολιτειών. Ξεκίνησε να παίζει επαγγελματικά με διάφορα τοπικά συγκροτήματα στα μέσα της δεκαετίας του '60 και εντάχθηκε στους Bittersweet το 1968, συγκρότημα που έπαιζε στο κλαμπ "Torro" της Σαρασότα. Το συγκρότημα διαλύθηκε για να σχηματιστούν οι The Load, ένα τριμελές σχήμα ψυχεδελικού ροκ και στην συνέχεια ο Ράινχαρτ έγινε μέλος των The Second Coming μαζί με τον τραγουδιστή Ντέιλ Μπετς, τον μπασίστα Μπέρι Όουκλεϊ, τον κιμπορντίστα Ρις Γουάινανς και το ντράμερ Τζον Μικς, ηχογραφώντας ένα ακυκλοφόρητο άλμπουμ.

Ό Ράινχαρτ εντάχθηκε στους Iron Butterfly και αντικατέστησε τον Έρικ Μπραν μαζί με τον Μάικ Πινέρα. Η σύνθεση αυτή ηχογράφησε το άλμπουμ "Metamorphosis" το 1970, ανεβαίνοντας στο Top-20 του Billboard.

Στη συνέχεια, ο Ράινχαρτ μαζί με τον μπασίστα των Iron Butterfly, Λι Ντόρμαν σχημάτισε τους Captain Beyond, ολοκληρώνοντας την σύνθεση του συγκροτήματος με το ντράμερ του Τζόνι Γουίντερ, Μπόμπι Κάλντγουελ και τον τραγουδιστή των Deep Purple, Ροντ Έβανς. Κυκλοφόρησαν το ομώνυμο άλμπουμ τους το 1972, ακολουθούμενο από το "Sufficiently Breathless" την επόμενη χρονιά. Το συγκρότημα διαλύθηκε, για να επανενωθεί το 1976, ενώ ο Ράινχαρτ συμμετείχε στα τραγούδια "Don't Let Me Down" και "I Don't Want To Get Hurt By Your Love Again" από το άλμπουμ "Lookin' for a Love Again" του Μπομπ Γουόμακ.Bobby Womack - Lookin' For A Love Again (CD, Album) at Discogs Στην τελευταία διετία των Captain Beyond, κυκλοφόρησαν τον τρίτο και τελευταίο τους δίσκο με τίτλο "Dawn Explosion", το 1977.

Ο κιθαρίστας δημιούργησε τους The Ryno Band μέχρι το 1981 και στη συνέχεια έγινε μέλος των Mad Dancer μαζί με τον κιθαρίστα και τραγουδιστή Γκάρι Γκρέιμπερ, τον μπασίστα Ρον Λάρσεν, το ντράμερ Τζο Στάρκοβιτς και τον τραγουδιστή Πέρι Στροντζ. Ο Ράινχαρτ συμμετείχε σε τρία τραγούδια από τον δίσκο "Lost World" του 1981.

Κατά την δεκαετία του '80, συμμετείχε σε τέσσερις επανενώσεις των Iron Butterfly και το 1991 έπαιξε στο άλμπουμ "No Rest For The Wounded Heart" του Ρόμπερτ Τέπερ, το οποίο κυκλοφόρησε πέντε χρόνια αργότερα.Captain Beyond Larry Rhino Reinhardt - The Coma Cluster Το 1998 ένωσε και πάλι τις δυνάμεις του με τους Captain Beyond, περιοδεύοντας μαζί τους μέχρι το 2003.

Τον Αύγουστο του 2008, κυκλοφόρησε τον πρώτο προσωπικό του δίσκο με τίτλο "Rhino's Last Dance",Larry Reinhardt - Rhino's Last Dance (CD) at Discogs ενώ δύο χρόνια αργότερα ακολούθησε το "Rhino and the Posse, Back in the Day".Legendary IRON BUTTERFLY/CAPTAIN BEYOND Member LARRY 'RHINO' REINHARDT Releases New CD Read more at Στις 2 Ιανουαρίου 2012, ο Ράινχαρτ πέθανε από κίρρωση του ήπατος.Iron Butterfly Guitarist and Captain Beyond Founder Larry Reinhardt Dies Δύο χρόνια μετά τον θάνατο του κυκλοφόρησε ο δίσκος "Blue Swamp", ο οποίος είχε ηχογραφηθεί δέκα χρόνια νωρίτερα.

 Δισκογραφία 
 ως μέλος των Iron Butterfly 
 Metamorphosis (1970)

 ως μέλος των Captain Beyond 
 Captain Beyond (1972)
 Sufficiently Breathless (1973)
 Dawn Explosion (1977)
 Far Beyond a Distant Sun - Live in Arlington Texas (2002) Άλλες συμμετοχές 
 Bobby Womack - Lookin' for a Love Again (1974)
 Mad Dancer - Lost World (1981)
 Robert Tepper - No Rest For The Wounded Heart (1996)

 Προσωπικές κυκλοφορίες 
 Rhino's Last Dance (2008)
 Rhino and the Posse, Back in the Day (2011)
 Blue Swamp (2014)

 Παραπομπές 

 Πηγές 
 Larry “Rhino” Reinhardt | darker than blue
 LARRY REINHARDT | Biography | MusicMinder 
 Larry Reinhardt | Vintage Guitar® magazine
 Larry "Rhino" Rheinhart | Music Biography, Credits and Discography | Allmusic

Κατηγορία:Αμερικανοί κιθαρίστες
Κατηγορία:Ροκ μουσικοί